ET
C 441/4
Euroopa Liidu Teataja
21.11.2022
Teine menetlusosaline: Euroopa välisteenistus Euroopa Kohus (seitsmes koda) jättis 5. oktoobri 2022. aasta määrusega apellatsioonkaebuse ilmselge vastuvõetamatuse tõttu rahuldamata ja jättis apellantide kohtukulud nende endi kanda.
FZ jt 2. märtsil 2022 esitatud apellatsioonkaebus Üldkohtu (kaheksas koda) 15. detsembri 2021. aasta otsuse peale kohtuasjas T-618/20: FZ jt versus komisjon (Kohtuasi C-172/22 P) (2022/C 441/07) Kohtumenetluse keel: prantsuse Pooled Apellandid: FZ jt (esindaja: advokaat J.-N. Louis) Teine menetlusosaline: Euroopa Komisjon Euroopa Kohus (seitsmes koda) jättis 5. oktoobri 2022. aasta määrusega apellatsioonkaebuse ilmselge vastuvõetamatuse tõttu rahuldamata ja jättis apellantide kohtukulud nende endi kanda.
Eelotsusetaotlus, mille on esitanud Landgericht Frankfurt am Main (Saksamaa) 29. juulil 2022 – AQ versus trendtours Touristik GmbH (Kohtuasi C-511/22) (2022/C 441/08) Kohtumenetluse keel: saksa Eelotsusetaotluse esitanud kohus Landgericht Frankfurt am Main
Põhikohtuasja pooled Hageja ja apellant: AQ Kostja ja vastustaja: trendtours Touristik GmbH
Eelotsuse küsimused 1.
Kas Euroopa Parlamendi ja nõukogu 25. novembri 2015. aasta direktiivi (EL) 2015/2302, mis käsitleb pakettreise ja seotud reisikorraldusteenuseid ning millega muudetakse määrust (EÜ) nr 2006/2004 ja Euroopa Parlamendi ja nõukogu direktiivi 2011/83/EL ning tunnistatakse kehtetuks nõukogu direktiiv 90/314/EMÜ (edaspidi „pakettreisidirektiiv“), (1) artikli 12 lõike 2 esimest lauset tuleb tõlgendada nii, et see annab lisaks pakettreisidirektiivi artikli 12 lõikes 1 sätestatud õigusele täiendava lepingust taganemise õiguse, mille õiguslikud tagajärjed kuuluvad kohaldamisele vaid siis, kui reisija taganemisavaldust esitades sellele õigusele tugineb? 2.
Kas pakettreisidirektiivi artikli 12 lõiget 2 tuleb tõlgendada nii, et taganemise eest hüvitise maksmise kohustus ei kao, kui reisija ei nimeta pakettreisilepingust taganemise avalduses ühtegi põhjust või nimetab põhjuse, mis ei ole vältimatu ja erakorralise asjaoluga seotud?
(1)
ELT 2015, L 326, lk 1.